**OBRAZAC 1**

JZU Dom zdravlja Cetinje

Broj iz evidencije postupaka javnih nabavki: 5083/6

Redni broj iz Plana javnih nabavki : 27

Mjesto i datum: Cetinje, 21.12.2022. godine

Na osnovu člana 93 stav 1 Zakona o javnim nabavkama („Službeni list CG“, br. 074/19) JZU Dom zdravlja Cetinje objavljuje

**Napomena: Izmijenjena tenderska dokumentacija –izmjene boldovane.**

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Sanacija krova i fasade na objektu Doma zdravlja Cetinje**

Predmet nabavke se nabavlja:

X kao cjelina

1. **POZIV ZA NADMETANJE**[[1]](#footnote-1)

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE**[[3]](#footnote-3)
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

Projekat objavljen u skopu tenderske dokumentacije : https://cejn.gov.me/tenders/view-tender/22146

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 kao cjeline je 272.727,51 €;

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke nije moguće podijeliti po partijama jer u skladu sa potrebama Naručioca predstavlja jednu cjelinu, a u cilju ekonomičnijeg izvođenja radova i iskorišćavanja odobrenih sredstava.

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Ne sprovodi se zajednička nabavka.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Ne sprovodi se centralizovana nabavka.

**NAČIN SPROVOĐENJA ELEKTRONSKE AUKCIJE**

Ne sprovodi se elektronska aukcija.

**ELEKTRONSKI KATALOG**

/

**PONUDA SA VARIJANTAMA**

Mogućnost podnošenja ponude sa varijantama

X Varijante ponude nijesu dozvoljene i neće biti razmatrane.

**REZERVISANA NABAVKA**

X Ne

Vrsta i uslovi rezervisane nabavke:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: ekvivalentnost je posjedovanje iste ili bolje tehničke karakteristike ponuđenih roba ili usluga od karakteristika predmeta nabavke zahtijevanih tehničkom specifikacijom.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🞎 garanciju za dobro izvršenje ugovora za slučaj povrede ugovorenih obaveza u iznosu od 10% od vrijednosti ugovora;

🞎 polisu osiguranja od profesionalne odgovornosti u iznosu od 100.000,00 eura sa rokom važenja od dana početka izvođenja radova i važi 30 dana duže od primopredaje radova i ovjerene okončane situacije u skladu sa zakonom;

Izvođač je dužan da najkasnije 10 dana prije isteka roka važnosti garancije za dobro izvršenje ugovora, dostavi Naručiocu:

 garanciju za otklanjanje nedostataka u garantnom roku, u iznosu od 2% od ugovorene vrijednosti izvedenih radova, sa rokom važenja 8 dana dužim od važenja garantnog roka, za slučaj da u garantnom roku ne ispuni obaveze na koje se garancija odnosi, kojom bezuslovno i neopozivo garantuje potpuno i savjesno izvršenje ugovorenih obaveza za vrijeme trajanja garantnog roka. Izvođač ima obavezu da datu garanciju obnavlja svake godine do kraja perioda garantovanja i to najkasnije 8 dana prije isteka prethodne. Ukoliko Izvođač blagovremeno ne obnovi garanciju u ostavljenom roku, Naručilac će aktivirati garanciju koja je na snazi.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

🞎 odnos cijene i kvaliteta

*Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:*

*1) ODNOS CIJENE I KVALITETA*

*- Cijena ………………………………80 bodova*

*- Kvalitet ………………………….… 20 bodova*

*Ukupan broj bodova = broj bodova za ponuđenu cijenu (C) + broj bodova za kvalitet (K)*

*Parametar cijena (C) vrednovaće se na sljedeći način: max 80 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponuđene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:*

*Broj bodova(C) = (najniža ponuđena cijena / ponuđena cijena) ×80*

U okviru podkriterijuma kvalitet vrednovaće se ponuđeni rok izvršenja radova (izraziti u **radnim** danima) , koji se iskazuje na način što se najkraći ponuđeni rok izvršenja radova podijeli sa ponuđenim rokom izvršenja radova i dobijeni količnik pomnoži sa brojem bodova koji je određen za ovaj podkriterijum od maksimalnih 20 bodova po formuli: Broj bodova = K (najkraći ponuđeni rok) / K (ponuđeni rok) \* 20

Minimalni rok izvođenja radova je 45 **radnih** dana , a maksimalan 90 **radnih** dana.

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 27.01.2023. godine do 10:00 sati.

Otvaranje ponuda održaće se dana 27.01.2023. godine u 10:30h.

🞎 Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi ulica Vuka Mićunovića broj 5, Cetinje 81250
* preporučenom pošiljkom sa povratnicom na adresi ulica Vuka Mićinovića broj 5, Cetinje 81250

radnim danima od 07:00 do 15:00 sati, zaključno sa danom 27.01.2023. godine do 10:00 sati.

Otvaranje dijela ponude (garancija ponude) koji se ne dostavlja preko ESJN-a, održaće se dana 27.01.2023. godine u 10:30 sati.

1. **USLOVI ZA AKTIVIRANJE GARANCIJE PONUDE**[[8]](#footnote-8)

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

Naručilac se obavezuje da će plaćanje izvršiti u roku od 30 dana od dana prijema privremene i okončane situacije ovjerene od strane Nadzornog organa i Doma zdravlja Cetinje.

Način plaćanja je: virmanski, na osnovu dostvaljene fakture nakon ovjerene situacije od strane Nadzornog organa i Doma zdravlja Cetinje.

Isplata ugovorenih radova vrši se na žiro račin IZVOĐAČA ,broj\_\_\_\_\_\_\_\_\_ kod \_\_\_\_\_ banke.

Rok izvršenja ugovora je \_\_\_\_\_\_ **radnih** dana od dana uvođenja u posao.

IZVOĐAČ se obavezuje, pošto se prethodno upoznao sa svim uslovima, pravima i obavezama koje kao IZVOĐAČ ima u vezi sa izvršenjem svih radova i za koje je dao svoju ponudu, da radove izvede prema tehničkoj dokumentaciji, držeći se tehničkih propisa, pravila i standarda koji važe u građevinarstvu za građenje ugovorene vrste radova.

Predstavnik NARUČIOCA za realizaciju ovog Ugovora i verifikaciju privremene i okončane situacije je direktor ustanove.

NARUČILAC JE OBAVEZAN DA IZVOĐAČU radova preda Rjerenje o postavljanju Nadzornog organa.

IZVOĐAČ je dužan da prije početka izvođenja radova, zaključi ugovor o osiguranju od profesionalne odgovornosti za štetu koja može da nastane investitorima ili trećim licima i da primjerak polise osiguranja dostavi Naručiocu, prije zaključenja ugovora. Suma osiguranja je u uznosu od 100.000,00 eura. Ovo osiguranje mora da pokrije rizik odgovornosti za štetu prouzrokovanu licima, za štetu na objektima i za finansijski gubitak. U polisi mora biti tačno naveden naziv predmetne javne nabavke. Period važenja polise je od dana početka izvođenja radova i važi 30 dana duže od primopredaje radova i ovjerene okončane situacije u skladu sa zakonom.

IZVOĐAČ je dužan da prije zaključivanja ugovora o javnoj nabavci dostavi naručiocu bezuslovnu i naplativu na prvi poziv garanciju za dobro izvršenje ugovora, za slučaj povrede ugovorenih obaveza u iznosu od 10 % od vrijednosti Ugovora, sa rokom važnosti 10 (deset) dana dužim od ugovorenog roka za izvođenje radova.

Naručilac može aktivirati garanciju za dobro izvršenje ugovora u svakom momentu kada nastupi neki od razloga za raskid ovog Ugovora.

Izvođač je dužan da 10 dana prije isteka garancije za dobro izvršenje ugovora dostavi Naručiocu bezuslovnu i naplativu na prvi poziv garanciju za otklanjanje nedostataka u garantnom roku na iznos od 2% od vrijednosti ugovora sa rokom važenja 8 dana dužim od važenja garantnog roka. Izvođač ima obavezu da datu garanciju obnavlja svake godine do kraja perioda garantovanja i to najkasnije 8 dana prije isteka prethodne. Ukoliko Izvođač blagovremeno ne obnovi garanciju u ostavljenom roku, Naručilac će aktivirati garanciju koja je na snazi.

Na dan uvođenja IZVOĐAČA u posao otvara se Građevinski dnevnik u kome se konstatuje da ga je Naručilac uveo u posao, a Izvođač primio lokaciju i svu potrebnu dokumentaciju, čime su se stekli uslovi da radovi otpočnu.

Ako IZVOĐAČ svojom krivicom dovede u pitanje rok i završetak radova prema dinamičkom planu izvođenja radova i u ugovorenom roku njegovog završetka, IZVOĐAČ je dužan da NARUČIOCU nadoknadi štetu koju ovaj pretrpi zbog raskida ugovora.

Organizaciju i priključenje gradilišta na elektroinstalacije i instalacije vodovoda, kanalizacije, IZVOĐAČ obezbjeđuje sam i o svom trošku.

IZVOĐAČ je dužan da:

* ugovorene radove vrši svakodnevno u odnosu na vrstu radova koji se izvode;
* ugovorene radove vrši u obimu i na način koji je ponudio, u skladu sa predmjerom radova iz tenderske dokumentacije;
* ugovorene radove vrši preko imenovanih ovlašćenih inženjera i ovlašćenih lica, te da u slučaju njihove spriječenosti da budu angažovani na izvođenju radova zbog bolesti, prestanka radnog odnosa ili oduzimanja licence ili ovlašćenja, odmah imenuje drugog ovlašćenog inženjera odnosno ovlašćeno lice i o tome obavijesti Naručioca;
* dostavi potrebnu atestnu dokumentaciju u toku izvođenja radova, i to za sav materijal i opremu prije ugradnje, a za izvedene radove nakon završetka istih;
* u roku od 7 dana od dana potpisivanja ugovora dostavi dinamički plan izvođenja radova sa potpunim tehničkim podacima i u skladu sa ugovorenim rokom izvršenja iz Ugovora.

IZVOĐAČ će privremene situacije dostavljati Nadzornom organu preko građevinskog dnevnika nakon završetka pozicije radova. Nadzorni organ će primljene situacije, ako nema primjedbi, ovjeriti u roku od 7 dana.

Količinu izvedenih radova nakon završetka pojedine pozicije ili na kraju svih radova utvrđuje IZVOĐAČ u prisustvu Nadzornog organa i podatke unosi u građevinsku knjigu.

Nadzorni organ ovlašćen je da se stara i kontroliše da li IZVOĐAČ izvodi radove prema tehničkoj dokumentaciji odnosno specifikaciji i uslovima iz tendera, da vrši kontrolu kvaliteta materijala koji se ugrađuju, da daje tehnička tumačenja eventualno nejasnih detalja u projektu i specifikaciji potrebnih za izvođenje radova u duhu uslova utvrđenih ugovorom, da kontroliše dinamiku napredovanja radova i ugovorenog roka završetka radova, da ocjenjuje spremnost i sposobnost radne snage, kao i da vrši i druge poslove koji proizilaze iz važećih propisa i spadaju u nadležnost i funkciju nadzora.

Nadzorni organ nema pravo da oslobodi IZVOĐAČA od bilo koje njegove dužnosti ili obaveze iz ugovora ukoliko za to ne dobije pisano ovlašćenje od NARUČIOCA.

Postojanje nadzornog organa i njegovi eventualni propusti u vršenju stručnog nadzora ne oslobađaju IZVOĐAČA od njegove obaveze i odgovornosti za izvođenje radova u skladu sa ponudom i važećim zakonskim propisima.

Ukoliko Nadzorni organ na podnesenu situaciju ima primjedbi, on će tražiti od IZVOĐAČA da te primjedbe otkloni.

Ukoliko IZVOĐAČ u roku od 5 dana ne otkloni primjedbe, Nadzorni organ će staviti svoje primjedbe i nesporni dio ovjeriti i dostaviti situaciju na verfikaciju predstavniku NARUČIOCA.

Nadzorni organ ima pravo da zahtijevaod IZVOĐAČA da otkloni radove koji nijesu izvedeni u skladu sa ponudom. Ako IZVOĐAČ, i pored upozorenja i zahtjeva Nadzornog organa, ne otkloni uočene nedostatke i nastavi sa izvođenjem radova Nadzorni organ će radove obustaviti i o tome obavjestiti NARUČIOCA i te okolnosti unijeti u građevinski dnevnik.

Sa izvođenjem radova može se ponovo nastaviti kada IZVOĐAČ preduzme i sprovede odgovarajuće radnje i mjere kojima se prema nalazu nadzornog organa obezbjeđuje ugovoreno izvođenje radova shodno dostavljenoj ponudi. Ako se između Nadzornog organa i IZVOĐAČA pojave nesaglasnosti u pogledu materijala koji se ugrađuje, materijal se daje na ispitivanje.

Troškove ovog ispitivanja plaća IZVOĐAČ koji ima pravo da traži njihovu nadoknadu od NARUČIOCA, ako ovaj nije bio u pravu.

Materijal za koji se utvrdi da ne zadovoljava zahtijevane uslove, IZVOĐAČ mora o svom trošku da ukloni sa gradilišta u roku koji mu odredi Nadzorni organ.

Kvalitet materijala koji se ugrađuje, gotovih proizvoda i izvedenih radova moraju da odgovaraju uslovima po važećim tehničkim propisima i standardima i uslovima predviđenim tehničkom dokumentacijom po kojoj se izvode radovi na objektu.

Kvalitet materijala koji se ugrađuje, IZVOĐAČ mora da dokaže atestima o izvršenim ispitivanjima materijala.

Sve troškove ispitivanja materijala i radova snosi IZVOĐAČ.

Rezultat svih ispitivanja IZVOĐAČ mora blagovremeno dostavljati Nadzornom organu i ovi biti upisani u građevinski dnevnik.

Ukoliko rezultati ispitivanja pokažu da ugrađeni materijal, ne odgovara materijalu datom u ponudi, Nadzorni organ je dužan da izda nalog IZVOĐAČU da taj materijal zamijeni ponuđenim materijalom i da radove dovede u ispravno stanje i sve o trošku IZVOĐAČA.

IZVOĐAČ je dužan da blagovremeno izvede radove koji su predmet Ugovora.

IZVOĐAČ je dužan da, u vezi sa radovima koji su predmet ugovora, vodi gradilišnu dokumentaciju.

IZVOĐAČ je dužan da preduzme mjere radi obezbjeđenja sigurnosti izvedenih radova susjednih objekata i radova, opreme, uređenje, instalacija, radnika, saobraćaja, okoline i imovine i neposredno je odgovoran i dužan nadoknaditi sve štete koje izvođenjem ugovorenih radova pričini trećim licima i imovini.

Sva lica angažovana na gradilištu za izvršenje radova iz ovog Ugovora moraju biti osigurana od strane IZVOĐAČA o njegovom trošku za sve povrede na radu ili nesreće na poslu.NARUČILAC neće biti odgovoran za bilo koje odštete ili kompezacije koje se imaju isplatiti za bilo kakve povrede lica.

Troškove sprovođenja mjera zaštite snosi IZVOĐAČ.

Ako IZVOĐAČ bez krivice NARUČIOCA ne završi radove koji su predmet ovog ugovora u ugovorenom roku, dužan je NARUČIOCU platiti na ime ugovorene kazne (penale 5‰ (pet promila) od ugovorene cijene svih radova za svaki dan prekoračenja ugovorenog roka završetka radova.Visina ugovorene kazne ne može preći 5% od ugovorene cijene radova.

Plaćanje ugovorene kazne (penala) ne oslobađa IZVOĐAČA obaveze da u cjelosti završi i preda na upotrebu ugovoreni posao.

Ako NARUČIOCU nastane šteta zbog prekoračenja ugovorenog roka završetka radova u iznosu većem od ugovorenih i obračunatih penala - kazne, tada je IZVOĐAČ dužan da plati NARUČIOCU pored ugovorene kazne (penale) i razliku do potpune naknade štete.

IZVOĐAČ je dužan da po završenim radovima povuče sa gradilišta svoje radnike, ukloni preostali materijal, opremu i sredstva za rad koje je koristio u toku rada, uredi i očisti okolinu na kojoj je izvodio radove.

Pregled i primopredaja izvedenih radova vršiće se prema važećim zakonskim propisima. Obaviještenje da su radovi završeni IZVOĐAČ podnosi NARUČIOCU preko Nadzornog organa.

Garantni rok na izvedene radove je minimum 2 (dvije) godine.

Izvođač je dužan da, bez nadoknade, u ugovorenom garantnom roku izvede radove kojim se otklanjaju nedostaci na predmetnom objektu.

Ukoliko izvođač odbije da izvede radove iz prethodnog stava ili ih vrši neblagovremeno i nestručno, naručilac će aktivirati garanciju za otklanjanje nedostataka u garantnom roku.

Ugovor stupa na snagu danom potpisivanja i zaključuje se na period iz člana 4 ovog ugovora.

Ugovor se može raskinuti sporazumno ili po zahtjevu jedne od strana ugovora, ako su nastupili bitni razlozi za raskid ugovora- neizvršavanje ugovorenih obaveza.

Ugovor se raskida pismenom izjavom, koja se dostavlja drugoj ugovornoj strani. U izjavi mora biti naznačeno po kom osnovu se ugovor raskida.

Ugovor se raskida ako nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke i/ili ako nastupi neki razlog koji predstavlja osnov za obavezno isključenje iz člana 108 Zakona o javnim nabavkama.

Bitnom izmjenom ugovora smatra se izmjena prirode ugovora u materijalnom smislu u odnosu na ugovor koji je prvobitno zaključen ako je ispunjen jedan ili više sljedećih uslova:

* izmjenom se uvode uslovi koji bi, da su bili dio prvobitnog postupka javne nabavke, omogućavali uključivanje drugih privrednih subjekata u odnosu na izabrane ponuđače ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju ugovora;
* izmjenom se mijenja privredna ravnoteža ugovora u korist privrednog subjekta sa kojim je zaključen ugovor na način koji nije predviđen prvobitnim ugovorom;
* izmjenom se značajno povećava obim ugovora;
* promjena privrednog subjekta sa kojim je zaključen ugovor o javnoj nabavci, osim u slučaju iz člana 151 stav 1 tačka 4 Zakona o javnim nabavkama;
* ako ponuđač ne izvršava ugovorene obaveze i u drugim slučajevima utvrđenim tenderskom dokumentacijom u skladu sa zakonom.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 Zakona o javnim nabavkama.

Ako strane ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proističu iz raskida ugovora.

Ukoliko dođe do raskida ugovora i prekida radova, NARUČILAC i IZVOĐAČ su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi strana ugovora čijom krivicom je došlo do raskida ugovora odnosno do prekida radova.

NARUČILAC i IZVOĐAČ su saglasni da sastavni dio ovog ugovora čine:

- tehnička dokumentacija po Tenderskoj dokumentaciji, broj\_\_\_\_\_ od \_\_\_\_\_\_. i revidovani Glavni projekat sanacije korva i fasade objekta Doma zdravlja Cetinje

- ponuda IZVOĐAČA, broj\_\_\_\_\_ od \_\_\_\_\_

- garanacija banke za dobro izvršenje ugovora

-polisa osiguranja od profesionalne odgovornosti na sumu osiguranja u iznosu od 100.000,00 eura .

Ugovorne strane su saglasne da sve eventualne sporove rješavaju sporazumno, u protivnom spor će rješavati nadležni sud u Podgorici. Rješavanje spornih pitanja ne može uticati na rok i kvalitet ugovorenih radova.

Ugovor o javnoj nabavci koji je zaključen uz kršenje antikurupcijskih pravila ništav je (član 38 stav 3 ZJN).

Na sve što nije regulisano odredbama ovog ugovora, primijeniće se odredbe Zakona o planiranju prostora i izgradnji objekata (“Sl. list Crne Gore”, broj 64/17, 44/18, 63/18, 11/19, 82/20 i 86/22) i Zakona o obligacionim odnosima („Sl. list Crne Gore” br. 47/08, 4/11 i 22/17).

🞎 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

-ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

JZU Dom zdravlja Cetinje

Broj: 5083/7

Mjesto i datum: Cetinje, 21.12.2022. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 27 iz Plana javne nabavke (Amandman II) broj 4310 od 28.10.2022. godine (šifra #3035) za nabavku radova – sanacija krova i fasade objekta Doma zdravlja nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca , dr Marko Radović, s.r.

Službenik za javne nabavke, Jovana Vukotić , s.r.

Lice koje je učestvovalo u planiranju javne nabavke, dr Marko Radović, s.r.

Predsjednik komisije za sprovođenje postupka javne nabavke, Jovana Vukotić,s.r.

Član komisije za sprovođenje postupka javne nabavke, Marko Radoman, s.r.

Član komisije za sprovođenje postupka javne nabavke, Sanja Dapčević, s.r.

Član komisije za sprovođenje postupka javne nabavke, Tatjana Stanković, s.r.

Član komisije za sprovođenje postupka javne nabavke,Marija Milošević, s.r.

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)